ปัสสาวะเป็นลิ่มเลือด พึ่งสังเกตเมื่อสามวันก่อน ลิ่มเลือดเหมือนลิ่มเลือดเวลาเป็นประจำเดือน ปวดหน่วงท้องน้อยเป็นปกติเหมือนช่วงเวลารอบเดือนตอนเเรกคิดว่าน่าจะเกี่ยวกับกระเพาะปัสสาวะ หรือระบบเกี่ยวกับการขับของเสียเบาออกจากร่างกาย เพราะบางครั้งกินน้ำเยอะ เข้าห้องน้ำก็ปัสสาวะออกมาเป็นสีใส ไม่มีลิ่มเลือด ระหว่างสามวันมันมาๆหายๆเเต่บางทีนั่งอยู่ รู้สึกเฉอะเเฉะที่ช่องคลอด เลยล้วงดู มันเป็นเลือดสีน้ำตาลไปทางเเดงบ้าง คล้ำๆเเดงๆ มันออกมาเเต่ไม่มากไปฉี่บางทีก็อย่างที่บอก ลิ่มเลือดออกมา มาๆหายๆ เวลากินน้ำไม่เยอะ ฉี่ก็สีคล้ำ เหลืองไปทางน้ำตาลอาการที่เป็นเลยสับสน เเยกไม่ออกว่าประจำเดือนมากะปริบกะปรอย หรือว่ามีปัญหากระเพาะปัสสาวะอักเสบ หรืออะไรเพราะเป็นคนมีน้ำหนักค่อนข้างมาก ประจำเดือนมาไม่ตรงไม่ค่อยสม่ำเสมอ เเต่ไหนเเต่ไร เเละขาดการออกกำลังกาย เครียดจัด จนบางวันอารมณ์ไม่ดี พักผ่อนไม่เพียงพอ นอนหามรุ่งหามค่ำ โต้รุ่ง ยันสายยันเที่ยงก็มีถึงนอนควรไปหาตรวจภายใน ตรวจมดลูก หรือไปอัลตราซาวด์ท้องปกติผู้หญิงคนไหนเคยเป็น รบกวนปรึกษาทีค่ะ
สวัสดีค่ะอาการปัสสาวะออกมาเป็นเลือดนั้น สาเหตุส่วนใหญ่มักเกี่ยวกับการมีทางเดินปัสสาวะอักเสบหรือติดเชื้อ เช่นกระเพาะปัสสาวะอักเสบจากการกลั้นปัสสาวะไว้นานๆ กรวยไตอักเสบที่อาจมีไข้สูง หนาวสั่น ปวดบั้นเอวด้วยได้ หรือเป็นจากท่อปัสสาวะได้รับบาดเจ็บกรณีนี้ที่ไม่แน่ใจว่าเป็นเลือดจากทางเดินปัสสาวะหรือทางช่องคลอดนั้น อาจจะต้องสังเกตให้ดีว่าเลือดออกมาเฉพาะตอนปัสสาวะ หรือออกมากระปริดกระปรอยตลอด หรือถ้ามาจากช่องคลอด อาจมีอาการปวดท้องน้อย สัมพันธ์กับเพศสัมพันธ์ร่วมด้วยหรือไม่เลือดที่ออกผิดปกติทางช่องคลอด อาจต้องนึกถึงกลุ่มการติดเชื้อหรือมีเนื้องอกในช่องคลอด ปากกมดลูก หรือมดลูกไว้ด้วยได้ ซึ่งควรได้รับการตรวจภายใน กรณีนี้แนะนำการไปพบแพทย์เพื่อตรวจปัสสาวะดูก่อนว่ามีเลือดหรือไม่ ตรวจภายในร่วมด้วยว่ามีแผล การติดเชื้อ หรือมีเนื้องอกใดๆหรือเปล่า ในเบื้องต้นดื่มน้ำมากๆ ไม่กลั้นปัสสาวะ งดการมีเพศสัมพันธ์ ยังไม่ซื้อยาปรับฮอร์โมนใดๆมาใช้เอง